ⵎⴱⴰⵕⴽ ⵍⵄⵟⵟⴰⵛ

ⵎⴱⴰⵕⴽ ⵍⵄⵟⵟⴰⵛ (ⵉⵍⵓⵍ ⴳ 1956) ⵉⴳⴰ ⵢⴰⵏ ⵓⵙⵎⴷⴰⵢ ⴷ ⵓⵎⵥⴰⵡⴰⵏ ⴰⵎⵖⵔⵉⴱⵉ ⴰⵎⴰⵣⵉⵖ, ⴷ ⵉⴳ ⵙⴳ ⵉⵏⵎⵖⵓⵔⵏ ⵏ ⵙⵙⵉⵏⵉⵎⴰ ⵜⴰⵎⴰⵣⵉⵖⵜ. ⵉⵜⵜⵢⴰⵡⵙⵙⴰⵏ ⵙ ⵜⵉⵍⴰⵍ ⵏⵏⵙ ⵉⵎⵢⴰⵏⴰⵡⵉⵏ ⴷ ⵜⵣⵎⵔⵜ ⵏⵏⵙ ⵖⴼ ⵓⵙⵎⴷⵢⴰ ⵏ ⵉⵡⵔⵉⴽⵏ ⵉⵎⵎⵔⴽⵙⵏ, ⴷ ⵉⴷⵔⴰ ⴳ ⵓⴳⴳⴰⵔ ⵏ 87 ⵏ ⵜⵡⵓⵔⵉⵡⵉⵏ ⵜⵉⵏⴰⵥⵓⵕⵉⵏ.ⵜⵓⴷⵔⵜ ⵏⵏⵙ (ⵙ ⵜⵄⵕⴰⴱⵜ). ⵉⵜⵜⵢⵓⵥⵕⴰ ⴰⵙⵙ ⵏ 6/1/2026.

 ⵜⵓⴷⵔⵜ ⵏⵏⵙ 
ⵉⵍⵓⵍ ⵎⴱⴰⵕⴽ ⵍⵄⵟⵟⴰⵛ ⴰⵙⴳⴳⵯⴰⵙ ⵏ 1956 ⴳ ⵓⵙⵓⵏ ⵏ "ⵉⴷ ⵕⵕⴰⵢⵙ" ⵍⵍⵉ ⵉⵍⵍⴰⵏ ⴳ ⵜⴰⵎⴰ ⵏ ⵜⵎⴰⵏⴰⵔ ⴳ ⵜⵇⴱⵉⵍⵜ ⵏ ⵉⵃⴰⵃⴰⵏ. ⵉⴷⴷⵔ ⵢⴰⵜ ⵜⵎⵥⵉ ⵉⵛⵇⵇⴰⵏ, ⴷ ⵉⵎⵎⵓⵜ ⴰⵙ ⴱⴰⴱⴰⵙ ⴷⴰⵜ ⵏ ⵜⵍⴰⵍⵉⵜ ⵏⵏⵙ, ⵜⵉⵡⵍ ⵉⵎⵎⴰⵙ ⴹⴰⵕⵜ ⵏ ⵓⵢⴰ, ⴷ ⵉⵙⵙⵏⴽⵔ ⵜ ⵉⴷ ⵅⴰⵍⵉⵙ/ⵡⴰⵏⴰⵜ ⵏⵏⵙ ⵍⵍⵉ ⵉⵣⴷⵖⵏ ⴳ ⵜⵖⵔⵎⵜ ⵏ ⵓⴳⴰⴷⵉⵔ.

ⵉⵣⵣⵔⵉ ⵜⴰⵎⵥⵉ ⵏⵏⵙ ⴳⵔ ⵓⴳⴰⴷⵉⵔ ⴷ ⵓⵙⵓⵏ ⵏⵏⵙ ⵍⵍⵉ ⴷ ⵉⵜⵜⴽⴽⴰ ⴽⵔⴰⵢⴳⴰⵜⵜ ⴰⵏⴱⴷⵓ ⴰⴼⴰⴷ ⴰⴷ ⵉⵃⵙⵓ ⴰⵇⵓⵕⴰⵏ. ⵉⵖⵔⴰ ⴰⵙⵍⵎⴷ ⵏⵏⵙ ⴰⵎⵣⵡⴰⵔⵓ ⴷ ⵓⵙⵉⵏⴰⵏ ⴳ ⴽⵉⴳⴰⵏ ⵏ ⵜⵎⵔⵙⴰⵍ, ⵙⴳⵉⵙⵏⵜ ⵜⵉⵏⵎⵍ ⵏ ⵢⵉⴱⵏ ⴱⵟⵟⵓⵟⴰ ⴳ ⵓⵙⵓⵏ ⵏ ⵓⵎⵙⵔⵏⴰⵜ, ⴷ ⵜⵉⵏⵎⵍ ⵏ ⵍⵡⴰⵃⴷⴰ ⴳ ⴱⵏⵙⵔⴳⴰⵡ, ⵉⵍⵎⵎⴰ ⵙ ⵓⵙⵉⵏⴰⵏ ⵏ ⵄⴱⴷⵍⵍⴰⵀ ⵓ ⵢⴰⵙⵉⵏ ⴳ ⵉⵏⵣⴳⴳⴰⵏ. ⵉⴼⵍ ⵜⵉⵖⵔⵉ ⴳ ⵓⵙⴳⴳⵯⴰⵙ ⵏ 1969 ⵙ ⵓⵎⵏⵜⵉⵍ ⵏ ⴽⵔⴰ ⵏ ⵜⵎⵓⴽⵔⵉⵙⵉⵏ ⴳ ⵜⵡⵊⴰ ⵏⵏⵙ ⴷ ⵜⵎⵙⵓⵜⴰⵍ ⵏ ⵜⴽⵎⴰⵎⵜ ⵍⵍⵉ ⴱⴰⵀⵔⴰ ⵉⵛⵇⵇⴰⵏ.

ⴹⴰⵕⵜ ⵏ ⵎⴰ ⵉⴼⵍ ⵜⵉⵖⵔⵉ, ⵉⵜⵜⵓⴱⵣⵣⴰⵣ ⴼⵍⵍⴰⵙ ⴰⴷ ⵉⵙⵡⵓⵔⵉ ⵎⵇⵇⴰⵔ ⵉⵎⵥⵥⵉ ⴳ ⵓⵡⵜⴰⵢ, ⵍⵍⵉⴳ ⵉⴽⴽⴰ ⵜⵓⴳⵜⵜ ⵏ ⵜⵡⵓⵔⵉⵡⵉⵏ ⵜⵉⵎⵢⴰⵏⴰⵡⵉⵏ ⴰⴼⴰⴷ ⴰⴷ ⵢⴰⴼ ⵎⴰⴷ ⵉⵛⵜⵜⴰ, ⵉⵎⵎⵓⴷⴷⴰ ⵙ ⵡⴰⵏⴼⴰ ⴷ ⵉⵙⵡⵓⵔⵉ ⵖⵉⵏⵏ ⴷⴰⵔ ⵢⴰⵏ ⴱⵓ ⵜⵃⴰⵏⵓⵜ, ⴷⴰⵜ ⴰⴷ ⵜ ⵉⴷ ⵉⵙⵙⵓⵔⵔⵉ ⵅⴰⵍⵉⵙ ⵙ ⵓⴳⴰⴷⵉⵔ ⴰⴼⴰⴷ ⴰⴷ ⵉⵙⴽⵔ ⵜⴰⵡⵓⵔⵉ ⵏ ⵜⴳⵣⵣⴰⵔⵜ/ⵜⵎⵖⵔⴰⵙⵜ ⴳⵔ ⵉⵙⴳⴳⵯⴰⵙⵏ ⵏ 1973 ⴷ 1976, ⵉⵍⵎⵎⴰ ⴰⵎ ⵓⵎⵙⵡⵓⵔⵉ ⴳ ⵓⴼⵜⴰⵙ (ⴰⴱⵃⵔⵉ) .

 ⴰⴱⵔⵉⴷ ⵏⵏⵙ ⴰⵏⴰⵥⵓⵕ 

 ⵜⵉⵣⵡⵉⵔⵉ ⴳ ⵓⵥⴰⵡⴰⵏ 
ⴷⴰⵜ ⵏ ⵓⴽⵛⵛⵓⵎ ⵏⵏⵙ ⵙ ⵓⵎⴰⴹⴰⵍ ⵏ ⵓⵙⵎⴷⵢⴰ, ⵉⴽⴽⴰ ⵜ ⵉⵏⵏ ⵍⵄⵟⵟⴰⵛ ⵉⵄⵣⵣⴰ ⴷⴰⵔⵙ ⵓⵥⴰⵡⴰⵏ ⴷ ⵜⵖⵏⵏⵉⵊⵜ. ⴳ ⵓⵙⴳⴳⵯⴰⵙ ⵏ 1977, ⵉⵙⵙⵔⵙⵍ ⴽⵉⴳⴰⵏ ⵏ ⵜⵔⵓⴱⴱⴰ ⵜⵉⵎⵥⴰⵡⴰⵏⵉⵏ ⴳ ⵜⵎⵏⴰⴹⵜ ⵏ ⴷⴷⵛⴰⵢⵔⴰ, ⵙⴳⵉⵙⵏⵜ ⵜⴰⵔⴰⴱⴱⵓⵜ ⵏ "ⵉⵙⵎⴷⵓⴷⵉⵏ" ⵉⵍⵎⵎⴰ "ⵉⴳⵓⵍⴰⵍⵏ" ⴷ "ⵉⵄⵛⵛⴰⵇⵏ", ⵍⵍⵉل ⴰⵔ ⵉⵜⵜⴰⵍⵙ ⵉ ⵜⵖⵏⵏⵉⵊⵉⵏ ⵜⵉⵅⴰⵜⴰⵔⵉⵏ ⵏ ⵜⵔⵓⴱⴱⴰ ⴰⵎ ⵏⴰⵙ ⵍⵖⵉⵡⴰⵏ, ⵍⵎⵛⴰⵀⴱ, ⴷ ⵉⵥⵏⵥⴰⵕⵏ. ⴷ ⵉⴽⵛⵎ ⵙⵓⵔ ⴹⴰⵕⵜ ⵏ ⵓⵢⴰ ⵙ ⵜⵔⴰⴱⴱⵓⵜ ⵏ "ⵉⵏⵔⵣⴰⴼ ⵏ ⵓⵙⴼⵉ" ⴳ ⵓⵙⴳⴳⵯⴰⵙ ⵏ 1990. ⵢⵓⵔⵎ ⴰⴷ ⵉⵙⴱⵓⵖⵍⵓ ⵜⴰⵎⴼⴽⵉⵜ ⵏⵏⵙ ⵙ ⵜⵖⵓⵔⵉ ⵏ ⵢⵉⵎⵉⵙⵙ ⵏ ⵜⴰⵍⵄⵡⵡⴰⴷⵜ ⴳ ⵓⵙⵉⵏⴰⴳ ⴰⵎⵥⴰⵡⴰⵏ, ⵎⴰⵛⴰ ⵜⵉⵎⵙⵓⵜⴰⵍ ⵏⵏⵙ ⵜⵉⴽⵎⴰⵎⵉⵏ ⴹⵕⵏ ⴷ ⴼⵍⵍⴰⵙ ⴷ ⵓⵔ ⵜ ⵓⴷⵊⵉⵏ ⴰⴷ ⵉⵙⵎⴷ ⵉ ⵜⵖⵔⵉ ⵏⵏⵙ. ⴷ ⵉⴽⴽⴰ ⵜ ⵉⵏⵏ ⴰⴷⵍⵍⵉ ⵉⵙⵙⵏ ⵜⵓⴳⵜⵜ ⵏ ⵉⵎⵙⴹⵚⴰⵢ ⴳ ⴽⵔⴰⵢⴳⴰⵜⵜ ⵜⴰⵎⴰⵣⵉⵔⵜ ⵙⵡⴰ ⴳ ⵍⵎⵖⵔⵉⴱ ⵏⵖ ⵎⵉⵔⵉⴽⴰⵏ ⵏⵖ ⴰⵀⵉⵏⴷ ⴷ ⵏⵜⵜⵏⵉ ⴰ ⴳ ⴷ ⴰⴽⴽⵯ ⵉⵙⵡⴰ ⵜⴰⴽⵓⵎⵉⴷⵜ, ⴷ ⵓⵢⴰⵏⵏ ⴰ ⴳ ⴷ ⵜⴼⴼⵓⵖ ⵜⵡⵡⵓⴷⵎⴰ ⵏ ⵎⴱⴰⵕⴽ ⵍⵄⵟⵟⴰⵛ ⵜⴰⵎⵙⴹⵚⴰⵢⵜ.

 ⴰⵎⵓⵜⵜⵉ ⵖⵔ ⵓⵙⵎⴷⵢⴰ 
ⵜⴽⴽⴰ ⵜⵜ ⵏⵏ ⵜⵔⵎⵉⵜ ⵏⵏⵙ ⵜⴰⵙⵎⴷⴰⵢⵜ ⵜⴰⵎⵣⵡⴰⵔⵓⵜ ⵜⵙⵙⵏⵜⵉ ⴳ ⵓⵙⴳⴳⵯⴰⵙ ⵏ 1990 ⴳ ⵢⴰⵏ ⵓⴼⵉⵍⵎ ⵏⵏⴰ ⴷ ⵓⵔ ⵉⴼⴼⵓⵖⵏ ⵙ ⵉⴳⴰⴷⴰⵣⵏ. ⴳ ⵓⵙⴳⴳⵯⴰⵙ ⵏ 1995, ⵉⴷⵔⴰ ⴳ ⵢⴰⵏ ⵓⴼⵉⴷⵢⵓ ⴽⵍⵉⴱ ⴷ ⵓⵏⴰⵥⵓⵕ ⵍⵃⵓⵙⴰⵢⵏ ⴰⵎⵕⵕⴰⴽⵛⵉ. ⵉⴽⵛⵎ ⴳ ⵓⵙⴳⴳⵯⴰⵙ ⵏ 2000 ⵙ "ⵜⴰⵎⵙⵎⵓⵏⵜ ⵏ ⵜⵉⴼⴰⵡⵉⵏ ⵏ ⵓⵎⵣⴳⵓⵏ" ⴷ ⵓⵏⴰⵥⵓⵕ ⵃⵎⴰⴷ ⴱⴰⴷⴷⵓⵊ, ⴰⴼⴰⴷ ⴰⴷ ⵉⵙⵙⵏⵜⵉ ⵜⴰⵡⴰⴷⴰ ⵏⵏⵙ ⵜⴰⴷⵜⵜⴰⵏⵜ ⴳ ⵓⵙⴳⴳⵯⴰⵙ ⵏ 2001 ⵙ ⵜⴷⵔⴰⵡⵜ ⵏⵏⵙ ⴳ ⵓⴼⵉⵍⵎ "ⵢⴰⵜ ⵓⵔ ⵜⵔⵡⴰⵙ/ⵜⵔⵡⵉⵙ ⵢⴰⵜ" ⵏ ⵓⵎⵙⵙⵓⴼⵖ ⵃⵎⴰⴷ ⴱⴰⴷⴷⵓⵊ.

ⵉⵎⵉⵍ ⵓⵔ ⵉⴽⴽⵉ ⵢⴰⵜ ⵙⵉⵖ ⵉⵜⵜⵢⵓⵙⵙⴰⵏ ⴳ ⵓⴱⴰⵔⴰⵣ ⴰⵏⴰⵥⵓⵕ, ⴷ ⵉⴷⵔⴰ ⴳ ⵜⵓⴳⵜⵜ ⵏ ⵜⵡⵓⵔⵉⵡⵉⵏ, ⴰⵢⵍⵍⵉⴳ ⵉⴳⴰ ⵙⴳ ⵡⵉⵍⵍⵉ ⵖⴼ ⴰⵔ ⴱⴰⵀⵔⴰ ⵉⵜⵜⵉⵍⵉ ⵓⵙⵓⵜⵔ ⴳ ⵓⴱⴰⵔⴰⵥ ⴰⵏⴰⵥⵓⵕ ⴰⵎⴰⵣⵉⵖ, ⵍⵍⵉⴳ ⵉⴷⵔⴰ ⴳ ⵜⵡⵓⵔⵉⵡⵉⵏ ⵜⵉⵅⴰⵜⴰⵔⵉⵏ ⵏ ⵜⵎⵙⵙⵓⴼⵖⵜ ⴼⴰⵟⵉⵎⴰ ⵄⵍⵉ ⴱⵓⴱⴽⴷⵉ ⵣⵓⵏ ⴷ "ⵕⵎⵎⴰⵏⴰ ⴷ ⴱⵕⵟⴰⵍ", ⴷ ⵏ ⵓⵎⵙⵙⵓⴼⵖ ⵄⴱⴷ ⵍⵄⵣⵉⵣ ⵓ ⵙⵙⴰⵢⵃ ⴳ ⵓⵙⴷⴷⵉ ⴰⵅⴰⵜⴰⵔ ⵏ "ⵜⵉⴳⵎⵎⵉ ⵎⵇⵓⵔⵏ" ⵍⵍⵉⴳ ⵢⵓⵔⴰⵔ ⵜⵉⵍⴰⵍⵜ ⵏ "ⴱⴰⵀⴰ" , ⴷ ⵓⴼⵉⵍⵎ ⵏ ⵜⵔⵔⵓⴳⵣⴰ ⵉ ⵜⵎⵖⴰⵔⵜ ⵍⵍⵉⴳ ⵢⵓⵔⴰⵔ ⵜⵉⵍⴰⵍⵜ ⵏ ⴱⵉⵣⴰⵏ ⵍⵍⵉ ⵉⴳⴰⵏ ⵙⴳ ⵜⵉⵍⴰⵍ ⵍⵍⵉ ⵖⵓⵔⵙ ⴱⴰⵀⵔⴰ ⵉⵎⵓⵔⵙⵏ, ⴷ ⴰⵡⴷ ⴳ ⵓⴼⵉⵍⵎ ⵏ ⵥⵕⴰⵢⴼⴰ  ⵍⵍⵉ ⴳ ⵢⵓⵔⴰⵔ ⴰⵡⴷ ⵏⵜⵜⴰ ⵜⵉⵍⴰⵍⵜ ⵜⴰⵎⵇⵇⵔⴰⵏⵜ (ⵜⵉⵍⴰⵍⵜ ⵏ ⵜⴱⵔⵣⴰ) ⴰⴽⴷ ⵉⵏⴰⵥⵓⵕⵏ ⵢⴰⴹⵏ ⵣⵓⵏ ⴷ ⵎⵚⵟⴰⴼⴰ ⵚⵚⵖⵉⵕ ⴷ ⵍⵃⵙⵏ ⴱⵔⴷⴰⵡⵣ ⴷ ⴽⵉⴳⴰⵏ ⵏ ⵉⵏⴰⵥⵓⵕⵏ ⵢⴰⴹⵏ, ⴷ ⵓⴼⵉⵍⵎ ⴰⵏⵏ ⵉⵙⴰⴹⵚⴰ ⴳⵉⵙ ⵙ ⵜⵡⵡⵓⵔⴽⴰ ⵏ "ⵃⵙⵙⵓⵏ" ⵍⵍⵉ ⵉⴳⴰⵏ "ⵀⵔⴱⵓⴱ", ⵎⴰⵢⴷ ⵉⵎⵥⵥⵉⵏ ⵓⵍⴰ ⵎⴰⵢⴷ ⵉⵎⵇⵓⵔⵏ.ⵎⵉⵎⵓⵏ ⵓⵎⵎ ⵍⵄⵉⴷ, "ⴰⴱⵔⵉⴷ ⵏⵏⵙ ⴰⵥⵓⵕⴰⵏ". ⵉⵜⵜⵢⵓⵥⵕⴰ ⴰⵙⵙ ⵏ 6/1/2026. 

 ⵜⴰⵎⴰⵔⴰ ⵏⵏⵙ ⴷ ⵜⴰⵏⵏⴰⵢⵜ ⵏⵏⵙ ⵉ ⵜⵥⵓⵕⵉ 
ⵎⵇⵇⴰⵔ ⴷ ⵜⴰⵎⵙⵓⵙⵏⵜ ⴰⵏⵏ ⵜⴰⵅⴰⵜⴰⵔⵜ ⵍⵍⵉ ⴷⴰⵔⵙ ⵉⵍⵍⴰⵏ ⴳ ⵢⵉⴳⵔ ⵏ ⵓⵙⵎⴷⵢⴰ, ⵎⴰⵛⴰ ⵍⵄⵟⵟⴰⵛ ⵉⵏⵏⴰ ⴳ ⵜⵓⴳⵜⵜ ⵏ ⵉⵏⵎⵓⵇⵇⴰⵔⵏ ⵎⴰⵙ ⵉⴳⵯⵕⵉⵥ/ⵉⵏⴷⵎ ⴰⵢⵍⵍⵉⴳ ⵉⴽⵛⵎ ⵙ ⵢⵉⴳⵔ ⴰⵏⴰⵥⵓⵕ ⵙ ⵜⵎⵏⵜⵉⵍⵜ ⵓⴳⵔⵔⴼ ⵏ ⵓⵙⵙⵎⵖⵔ ⴰⴽⵎⴰⵎ ⴷ ⵓⵏⵉⵎⴰⵏ. ⵉⵏⵏⴰ ⵎⴰⵙ ⴷ ⵜⴰⵥⵓⵕⵉ ⵓⵔ ⴰⵙ ⵜⵙⴳⴳⵔ ⵢⴰⵜ ⵜⵓⴷⵔⵜ ⵉⴼⵓⵍⴽⵉⵏ ⵣⵓⵏ ⴷ ⴽⵓⵍⵍⵓ ⵉⵙⵎⴷⴰⵢⵏ ⴰⵏⵏ ⵢⴰⴹⵏ, ⴷ ⵎⴰⵙ ⵉⴷⴷⵔ ⵖⵉⵍⴰ ⴳ ⴽⵔⴰ ⵏ ⵜⵎⵙⵓⵜⴰⵍ ⵜⵉⴽⵎⴰⵎⵉⵏ ⵛⵇⵇⴰⵏⵉⵏ. ⴷ ⵉⵣⵖⵏ ⴰⵡⴷ ⴰⵎⵎⴰⴷ/ⴰⵙⵖⵍⵍⴰ ⵏ ⴽⵔⴰ ⵏ ⵉⵎⵙⵢⴰⴼⵓⵜⵏ ⵉ ⵉⵏⴰⵥⵓⵕⵏ, ⴷ ⵓⵙⵙⵎⵔⵙ ⵏⵏⵙⵏ ⵉ "ⴰⵔⵉⵜⵍ/ⵜⴰⵇⵔⵙⴰⵏⵜ" ⴰⵎ  ⴽⵔⴰ ⵏ ⵜⴼⴰⴽⵓⵍⵜ ⵏ ⵎⴰⵙ ⴰⵙⵏ ⵓⵔ ⴰⴽⴽⴰⵏ ⵉⵣⵔⴼⴰⵏ ⵏⵏⵙⵏ ⴽⵓⵍⵍⵓ ⵜⵏ, ⴷ ⵢⵓⵣⵏ ⵢⴰⵏ ⵓⵖⵓⵔⵉ ⵉ ⵉⵎⵙⵜⴳⴳⴰⵔⵏ ⴰⴼⴰⴷ ⴰⴷ ⵔⴰⵔⵏ ⵜⴰⵢⵏⵉⵜ ⵖⴼ ⵓⵏⴰⵥⵓⵕ ⴰⵎⴰⵣⵉⵖ ⴷ ⵓⴹⴰⴽⴰⵍ ⵏ ⵉⵣⵔⴼⴰⵏ ⵏⵏⵙ, ⴷ ⴰⵡⴷ ⴳ ⵓⵙⴷⴷⵉ ⵍⵍⵉ ⴳ ⵉⴷⵔⴰ ⴳ ⵡⴰⵢⵢⵓⵔ ⵏ ⵕⵎⴹⴰⵏ ⵏ 2025 ⵏ "ⵢⴰⵀ ⵡⴰⵍⴰⵢⵏⵏⵉ ⵓⵀⵓ", ⴰⵔ ⵜ ⵏⵥⵕⵕⴰ ⴰⵔ ⴰⵀⴰ ⵉⵜⵜⴰⵍⵙ ⵉ ⵢⴰⵜ ⵜⵡⵉⵏⵙⵜ ⵏⵖ ⵉ ⵢⴰⵜ ⵜⴱⵔⴰⵜ ⵍⵍⵉ ⵉⵍⴰⵏ ⵢⴰⵏ ⵓⵏⴰⵎⴽ ⵉⵅⴰⵜⵔⵏ ⵍⵍⵉ ⵜⵜ ⵉⴳⴰⵏ ⴷ "ⵉⵎⵉⴽⴽ ⵏ ⵍⵉⵀⵜⵉⵎⴰⵎ" ⵏⵏⴰ ⵉⵜⵜⴰⵣⵏ ⵉ ⵉⵎⵙⵜⴳⴳⴰⵔⵏ ⴳ ⵢⵉⴳⵔ ⵏ ⵜⵥⵓⵕⵉ ⵙ ⵓⵎⴰⵜⴰ.ⵜⴰⵡⴰⴷⴰ ⵏⵏⵙ (ⵙ ⵜⵄⵕⴰⴱⵜ). ⵉⵜⵜⵢⵓⵥⵕⴰ ⴰⵙⵙ ⵏ 6/1/2026.

 ⵜⵉⵡⵓⵔⵉⵡⵉⵏ ⵏⵏⵙ 

 ⵉⵎⵙⴷⴷⵉⵜⵏ ⴷ ⵉⴼⵉⵍⵎⵏ 

 ⵢⴰⵜ ⵓⵔ ⵜⵔⵡⴰⵙ ⵢⴰⵜ (2001)
 ⵕⵎⵎⴰⵏⴰ ⴷ ⴱⵕⵟⴰⵍ
 ⵜⴰⵎⴰⵣⵉⵔⵜ ⵏ ⵓⴼⵍⵍⴰ
 ⵥⵕⴰⵢⴼⴰ 2010 .
 ⴰⵢⵜⵎⴰⵜⵏ .
 ⵍⵄⴼⵉⵜ ⵏ ⵓⵎⴷⴷⵓⵣ .
 ⵛⵛⵟⴰⵕⵜ ⵏ ⵜⵎⵖⴰⵔⵉⵏ .
 ⵓⵙⵉⵏ ⴰⵖ ⵡⴰⵎⴰⵏ .
 ⵍⵃⵉⵍⵜ ⵜⵓⴼ ⵍⵄⴰⵕ .
 ⵜⵉⵔⵔⵓⴳⵣⴰ ⵉ ⵜⵎⵖⴰⵔⵜ
 ⴰⵙⴷⴷⵉ ⵏ "ⵜⵉⴳⵎⵎⵉ ⵎⵇⵇⵓⵔⵏ"
 ⵉⵎⵙⴷⴷⵉ ⵏ "ⴰⵎⴰⵏ ⵉⵔⵓⴼⴰⵏ"
 ⵉⵎⵙⴷⴷⵉ ⵏ "ⴰⵎⴰⵏ ⵉⵔⵓⴼⴰⵏ"
 ⵉⵎⵙⴷⴷⵉ ⵏ ⵀⵎⵎⵓ ⴱⵓ ⵜⵎⵓⴽⵔⵉⵙⵉⵏ.ⵜⵉⵡⵓⵔⵓⵡⵉⵏ ⵏⵏⵙ. ⵉⵜⵜⵢⵓⵥⵕⴰ ⴰⵙⵙ ⵏ 6/1/2026.

 ⴰⵎⴰⵔⴳ ⵏⵏⵙ 

 ⵓⵔ ⵃⴰⵛⴰⵖ ⵍⵃⵓⴽⵎ ⵏ ⵕⴱⴱⵉ
 ⴰⵊⴷⴷⵉⴽ ⵏ ⵍⵡⵕⴹ .
 ⴰⵢⵀⴰⵢⵢⴰ ⴰ ⴷⴷⵓⵏⵉⵜ 2023 .

 ⵉⵖⴰⵡⴰⵙⵏ 

 ⵏⵉⵛⴰⵏ ⵏ ⵓⵙⵎⵎⴰⵡⴷ .

 ⵜⵉⵙⵎⵖⵓⵔⵉⵏ ⴷ ⵉⵙⵙⵎⵖⵔⵏ 

 ⵜⴰⵙⵎⵖⵓⵔⵜ ⵏ ⵓⵙⵎⴷⴰⵢ ⴰⵎⴰⴼⴰⵢ ⴳ ⵓⵏⵎⵓⴳⴳⴰⵔ ⴰⴳⵔⴰⵖⵍⴰⵏ ⵏ ⵓⴼⵉⵍⵎ ⴳ ⵡⴰⵔⵣⴰⵣⴰⵜ ⵖⴼ ⵜⵡⵓⵔⵉ ⵏⵏⵙ ⴳ ⵓⴼⵉⵍⵎ "ⵥⵕⴰⵢⴼⴰ" ⵏ ⵓⵎⵙⵙⵓⴼⵖ ⵄⴱⴷ ⵍⵄⵣⵉⵣ ⵓⵙⵙⴰⵢⵃ.

 ⵥⵕ ⵓⴳⴳⴰⵔ 

 ⵄⴱⴷ ⵍⵄⵣⵉⵣ ⵓⵙⵙⴰⵢⵃ
 ⵍⵄⵕⴱⵉ ⵍⵀⴷⴷⴰⵊ
 ⵥⵕⴰⵢⴼⴰ (ⴰⴼⵉⵍⵎ)
 ⵙⵙⵉⵏⵉⵎⴰ ⵜⴰⵎⴰⵣⵉⵖⵜ

 ⵉⵙⴰⵖⵓⵍⵏ